1 ביולי 1950 (בן 67)
18 בפברואר 1989 – 13 בינואר 1992 (שנתיים ו-47 שבועות)
דייוויד דיוק (באנגלית: David Ernest Duke, נולד ב-1 ביולי 1950) הוא סופר ופוליטיקאי אמריקאי ימני-קיצוני, מכחיש שואה, אנטישמי ועבריין מורשע. מוכר לציבור בעיקר כפעיל בעבר ובהווה בתנועות בעלות מאפיינים של לאומנות לבנה, גזענות, אנטישמיות והכחשת השואה. שימש כנציג רפובליקני בבית הנבחרים של לואיזיאנה, בעברו הרחוק היה מנהיג הקו קלוקס קלאן.
דיוק הינו לאומן לבן אמריקאי, נאו-נאצי ומכחיש שואה. בשנת 2003 הוציא לאור את ספרו Jewish Supremacism: My Awakening to the Jewish Question. בספר דיוק שוזר יחדיו עלילות אנטישמיות שונות כדי להציג את הטענה בדבר מזימה יהודית להשתלט על העולם.[2] בשנת 2007 יצאה גרסה מחודשת לספר. הספר תורגם למספר שפות.[3] בספרו טוען דיוק כי המצב הטבעי של הטבע הוא מלחמה מתמדת בין הגזעים השונים, כשסופם של הגזעים הלא לבנים הוא להפסיד. דיוק מציג את היהודים כגזע טורף ומדכא וזאת כדי להצדיק את האנטישמיות. הוא אף טוען כי היהודים מאמינים באופן קולקטיבי כי הם גזע עליון. דיוק טוען כי למהפכה הבולשביקית לא היה שום קשר לקומוניזם, אבל הייתה מזימה יהודית להשתלט על רוסיה. דיוק טוען כי השואה היא מזימה יהודית ליצירת אהדה; אין יהודים שנהרגו במהלך מלחמת העולם השנייה. סיבת ההפרדה בין הדת למדינה בארצות הברית אינה כדי למנוע רדיפות דתיות לא צודקות, אלא בכדי להפריד ולמשול על הנוצרים האמריקאים.[3] הגלובליזציה היא כוח שנועד להיתפס בקונספירציה על ידי היהודים. ביטול חוקי האנטי נישואי תערובת בארצות הברית היה מזימה יהודית שנועדה להחליש את הגזע הלבן.[4] פיגועי 11 בספטמבר במרכז הסחר העולמי הובלו על ידי ישראל[4] ובוצעו על ידי המוסד. אף יהודי לא נהרג במתקפות.[3] בספרו דיוק גם מצטט טקסטים יהודיים עתיקים, שמוכיחים כביכול כי רובם המכריע של היהודים המודרניים מאמינים שעליהם לשלוט בעולם.[3][5]
ביולי 2016, הודיע דיוק שירוץ כרפובליקני לתפקיד הסנטור של מדינת לואיזיאנה. במהלך הקמפיין אמר: "היהודים שולטים בתקשורת ובמערכת הבנקאית ומסיתים את השחורים נגד הלבנים בארצות הברית".[1] הוא סיים את הקמפיין במקום השביעי עם 3% בלבד מהקולות (58,606 מתוך 2 מיליון אנשים שהצביעו).
^ 3.0 3.1 3.2 3.3 David Duke: Ideology, part of Extremism in America, Anti-Defamation League
^ 4.0 4.1 "Globalization, Conspiracy Theory, and the Shoah," by Mark Weitzman, in Holocaust Denial: The Politics of Perfidy, ed. Robert S. Wistrich, Walter de Gruyter, p.197
אוחזר מתוך "https://he.wikipedia.org/w/index.php?title=דייוויד_דיוק&oldid=22258582"
דף זה נערך לאחרונה ב־15 בינואר 2018, בשעה 02:48.